
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 937 

23 Ιουνίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διορισμός και καθορισμός αμοιβής του Διευθύνοντα 
Συμβούλου της Ανωνύμου Εταιρίας «Κοινωνία της 

Πληροφορίας». 1 

Τροποποίηση της αριθμ. οικ. 2/23601/0025/3.5.2004 
απόφασης σχετικά με το διορισμό μελών του Δ.Σ. 

της Α.Ε. ΟΔΔΥ. 2 

Εξουσιοδότηση υπογραφής διοικητικών εγγράφων 
από τους Αναπληρωτές Γενικούς Διευθυντές του 
ΕΠΥΕΘΑ και αναπλήρωση του Γενικού Διευθυντή 
ΕΠΥΕΘΑ. 3 


Ίδρυση Εργαστηρίου με την επωνυμία «Κέντρο Αν¬ 
θρωπίνων Δικαιωμάτων» στο Τμήμα Πολιτικής Επι¬ 
στήμης της Σχολής Κοινωνικών Επιστημώντου Πα¬ 
νεπιστημίου Κρήτης και καθορισμός του εσωτερι¬ 
κού του κανονισμού. 4 

Ίδρυση Εργαστηρίου Μουσικής Ακουστικής Τεχνολο¬ 
γίας στο Τμήμα Μουσικών Σπουδών του Εθνικού 
και Καποδιστριακού Πανεπιστημίου Αθηνών και κα¬ 
θορισμός του εσωτερικού κανονισμού λειτουργίας 

του Εργαστηρίου. 5 

Τροποποίηση της 35557/Δ2/9.4.2003 Υ.Α. «Ρύθμιση 
θεμάτων πρόσληψης προσωρινών αναπληρωτών 
και ωρομίσθιων εκπ/κών για τις ανάγκες λειτουρ¬ 
γίας των δημόσιων σχολείων Πρωτοβάθμιας και 
Δευτεροβάθμιας Εκπαίδευσης» (ΦΕΚ465 Β'), όπως 
τροποποιήθηκε με την αριθμ. 46831/Δ2/14.5.2003 


Υ.Α. (ΦΕΚ 636 Β'). 6 

Σύσταση Τομέων Ψυχικής Υγείας (Το.Ψ.Υ.) Αττικής... 7 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφαλμάτων στις 43337/Δ4/11.5.2004 και 
45819/Δ4/18.5.2004 αποφάσεις Υπουργ. Εθνικής 


Παιδείας και Θρησκευμάτων. 8 

Διόρθωση σφάλματος στην υπ’ αριθμ. 24004/9.6.2004 
κοινή υπουργική απόφαση. 9 


ΑΠΟΦΑΣΕΙ Σ 

Αριθ. 13764 (1) 

Διορισμός και καθορισμός αμοιβής του Διευθύνοντος 
Συμβούλου της Ανωνύμου Εταιρίας «Κοινωνία της 
Πληροφορίας». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

1 .Έχοντας υπόψη τις διατάξεις: 

α. των παρ. 3 και 12 του άρθρου 24 του Ν.2860/2000 
«Διαχείριση, παρακολούθηση καιέλεγχοςτου Κοινοτικού 
Πλαισίου Στήριξης και άλλες διατάξεις» (ΦΕΚ. 251 /Α/ 
14.11.2000). 

β. του άρθρου 27 του Ν.2081/1992 (ΦΕΚ 154 Α') με το 
οποίο προστέθηκε το άρθρο 29Α στο Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ/137 Α'), όπως 
αντικαταστάθηκε με το άρθρο 1 του Ν.2469/1997 «Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις» (ΦΕΚ 38 Α ). 

γ. του άρθρου 32 παρ. 18 του Ν.2190/1994 «Σύσταση 
ανεξάρτητης αρχής για την επιλογή προσωπικού και ρύθ¬ 
μιση θεμάτων διοίκησης» (ΦΕΚ 28 Α ). 

2. Το άρθρο 32 της αριθ. 10071/23.3.2001 Κ.Υ.Α. (ΦΕΚ 
324/Β/27.3.2001) των Υπουργών Εσωτερικών, Δημόσιας 
Διοίκησης και Αποκέντρωσης και Οικονομίας και Οικονο¬ 
μικών «Σύσταση Ανώνυμης Εταιρείας Κοινωνία της Πλη¬ 
ροφορίας Α.Ε.», όπως τροποποιήθηκε και συμπληρώθηκε 
μεταγενέστερα. 

3. Την υπ’ αριθμ. ΔΙΔΚ/Φ1/2/6139/23.3.2004 (ΦΕΚ 
527/Β'/24.3.2004) απόφαση ανάθεσης αρμοδιοτήτων 
στους υφυπουργούς ΕΣ.Δ.Δ.Α. 

4. Την υπ’ αριθ. 8313/19.4.2004 (ΦΕΚ 591 Α / 21.4.2004) 
απόφαση του Υφυπουργού ΕΣ.Δ.Δ.Α. περί του ορισμού 
μελών του Δ.Σ. της Κ.τ.Π. Α.Ε. 

5. Το πρακτικό της 54ης συνεδρίασης του Δ.Σ. της Ανώ¬ 
νυμης Εταιρείας «Κοινωνία της Πληροφορίας», της 27ης 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Απριλίου 2004 όπου εξελέγη ο Ευστάθιος Παναγιωτό- 
πουλος μέλος του Δ.Σ. και υπάλληλος της Γενικής Γραμ- 
ματείας Πληροφορικών Συστημάτων του Υπουργείου Οι¬ 
κονομίας και Οικονομικών, στη θέση του Διευθύνοντος 
Συμβούλου της Εταιρείας, και με το οποίο προτείνεται η 
αμοιβή του. 

6.Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Α. Διορίζουμε τον Ευστάθιο Παναγιωτόπουλο, μέλος 
του Δ.Σ. της Κ.τ.Π. Α.Ε. και υπάλληλο της Γενικής Γραμ- 
ματείας Πληροφορικών Συστημάτων του Υπουργείου Οι¬ 
κονομίας και Οικονομικών, στη θέση του Διευθύνοντος 
Συμβούλου της «Κοινωνίας της Πληροφορίας» Α.Ε. και 
για χρονικό διάστημα έως και 21.4.2007. 

Β. Καθορίζουμε τις μικτές μηνιαίες αποδοχές του, στο 
ποσό των 5650 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2004 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΟΙΚΟΝΟΜΙΑΣ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. οικ.2/33235/0025 (2) 

Τροποποίηση της αριθμ. οικ. 2/23601/0025/3.5.2004 από¬ 
φασης σχετικά με το διορισμό μελών του Δ.Σ. της Α.Ε. 
ΟΔΔΥ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/τ.Α'/1985). 

2. Τις διατάξεις του Ν.251/1976 «Περί ΟΔΔΥ» (ΦΕΚ 
19/Α'), όπως διαμορφώθηκε μετά τις τροποποιήσεις των 
Ν. 738/1977 (ΦΕΚ 310/α'), 1041/1980, άρθρο 13 (ΦΕΚ 
75/Α') και 2390/1996, άρθρο 6 (ΦΕΚ54/Α'). 

3. Τις διατάξεις του Π.Δ. 83/1998 «Υπαγωγή του ΟΔΔΥ 
στις διατάξειςτου Ν.2414/1996» (ΦΕΚ77/τ.Α'/1998). 

4. Τις διατάξειςτου άρθρου 1, παρ. 2του Π.Δ. 413/1998 
(ΦΕΚ 291/Α728.12.1998) «Μετατροπή του ΟΔΔΥ σε Ανώ¬ 
νυμη Εταιρεία και έγκριση του Καταστατικού της». 

5. Τις διατάξεις του Ν.2414/1996 «Εκσυγχρονισμός των 
Δημοσίων Επιχειρήσεων και Οργανισμών και άλλες δια¬ 
τάξεις» (ΦΕΚ 135/Α'). 

6. Το άρθρο 9 του Καταστατικού της Εταιρείας, όπως 
τροποποιήθηκε με την από 28.6.2002 απόφαση της Τα¬ 
κτικής Γ ενικής Συνέλευσης. 

7. Τις διατάξειςτου Π.Δ. 81/2002 (ΦΕΚ57/Α721.3.2002) 
«Συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονομι¬ 
κών». 

8. Την αριθμ. οικ. 2/23601/0025/3.5.2004 απόφαση του 
Υπουργού Οικονομίας και Οικονομικών «Διορισμός με¬ 
λών στο Διοικητικό Συμβούλιο της Α.Ε. ΟΔΔΥ» (ΦΕΚ 
748/τ. Β719.5.2004), αποφασίζουμε: 

Τροποποιούμε την αριθμ. οικ.2/23601/0025/3.5.2004 
απόφασή μος και ορίζουμε τον Γεώργιο Νικέζη ως μέλος 
του Διοικητικού Συμβουλίου της Α.Ε. ΟΔΔΥ, αντί για Διευ- 


θύνοντα Σύμβουλο που είχε οριστεί με την ανωτέρω από¬ 
φαση μας. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2004 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ.Φ.900/113/2422 (3) 

Εξουσιοδότηση υπογραφής διοικητικών εγγράφων από 
τους Αναπληρωτές Γενικούς Διευθυντές του ΕΠΥΕΘΑ 
και αναπλήρωση του Γενικού Διευθυντή ΕΠΥΕΘΑ. 

Ο ΓΕΝΙΚΟΣ ΔΙΕΥΘΥΝΤΗΣ 
ΤΟΥ ΕΠΙΤΕΛΕΙΟΥ ΥΠΟΥΡΓΟΥ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξειςτου άρθρου 9του Ν. 2292/1995 «Οργά¬ 
νωση και λειτουργία Υπουργείου Εθνικής Άμυνας, διοίκη¬ 
ση και έλεγχος των Ενόπλων Δυνάμεων και άλλες διατά¬ 
ξεις» (ΦΕΚ Α' 35). 

β. Τις διατάξεις του άρθρου 5 του Π.Δ. 281/2002 «Επι¬ 
τελείο Υπουργού Εθνικής Άμυνας» (ΦΕΚ Α' 120), όπως το 
άρθρο αυτό αντικαταστάθηκε με το άρθρο μόνο του Π.Δ. 
3/2003 Τροποποίηση διατάξεων του Π.Δ. 281/1992 «Επι¬ 
τελείο Υπουργού Εθνικής Άμυνας» (ΦΕΚ Α'3). 

γ. Τις διατάξεις των άρθρων 8 και 9 παρ.1 και 3 του Ν. 
2690/1999 «Κύρωση του Κώδικα Διοικητικής Διαδικασίας 
και άλλες διατάξεις» (ΦΕΚ Α' 45). 

δ. Τις διατάξεις του άρθρου 29Α'του Ν. 1558/1985 «Κυ¬ 
βέρνηση και κυβερνητικά όργανα» (ΦΕΚ Α' 137), που προ¬ 
στέθηκε με το άρθρο 27 του Ν. 2081/1992 (ΦΕΚ Α' 154), 
όπως τροποποιήθηκε από το άρθρο 1 παρ.2 του Ν. 
2469/1997 (ΦΕΚΑ' 38). 

ε. Την υπ’ αριθ. Φ. 470.1/137/925/Σ.302/30.3.2004 «Το¬ 
ποθέτηση Αναπληρωτή Γενικού Διευθυντή του Επιτελεί¬ 
ου του Υπουργού Εθνικής Άμυνας» (ΦΕΚ Γ' 86) και τη με 
αρ. πρωτ. 177417/8.4.2004 «Τοποθέτηση Αναπληρωτή 
Γενικού Διευθυντή ΕΠΥΕΘΑ» Αποφάσεις του Υπουργού 
Εθνικής Άμυνας (ΦΕΚ Γ' 107). 

στ. Το γεγονός ότι από τις διατάξεις της παρούσας από¬ 
φασης δεν προκαλείται πρόσθετη επιβάρυνση σε βάρος 
του κρατικού προϋπολογισμού, αποφασίζουμε: 

1. Εξουσιοδοτούμε τους Αναπληρωτές Γενικούς Διευ¬ 
θυντές ΕΠΥΕΘΑ να υπογράφουν με εντολή του Γενικού 
Διευθυντή ΕΠΥΕΘΑ πράξεις ή άλλα διοικητικά έγγραφα 
αρμοδιότητας Γ ενικού Διευθυντή ως εξής: 

α. Τον Ιωάννη Μπουρλογιάννη - Τσαγγαρίδη για θέματα 
Διεθνών Σχέσεων. 

β. Τον Ιωάννη - Χρήστο Παναγιωτόπουλο για θέματα 
πληροφορικής, έρευνας, κοινοτικών προγραμμάτων και 
εκπαίδευσης. 

2. Οι Αναπληρωτές Γενικοί Διευθυντές ΕΠΥΕΘΑ ανα¬ 
πληρώνουν το Γενικό Διευθυντή ΕΠΥΕΘΑ, κατ’ άρθρο 5 
του Π.Δ. 281/2002, αντικασταθέντος με το άρθρο μόνο 
του Π.Δ. 3/2003, σε περίπτωση απουσίας ή κωλύματος 
του, κατά τα αντικείμενα που αναφέρονται στην παρά¬ 
γραφο 1,της παρούσας. 

3. Ο Γενικός Διευθυντής ΕΠΥΕΘΑ διατηρεί πάντοτε το 
δικαίωμα ενημέρωσης και υπογραφής επί των ανωτέρω 
αντικειμένων. 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

4. Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2004 

Ο Γενικός Διευθυντής ΕΠΥΕΘΑ 
ΣΠΥΡΙΔΩΝ ΚΥΡΙΑΚΟΠΟΥΛΟΣ 

-*- 

Αριθ.56679/Β1 (4) 

Ίδρυση Εργαστηρίου με την επωνυμία «Κέντρο Ανθρωπί¬ 
νων Δικαιωμάτων» στο Τμήμα Πολιτικής Επιστήμης 
της Σχολής Κοινωνικών Επιστημών του Πανεπιστημί¬ 
ου Κρήτης και καθορισμός του εσωτερικού του κανο¬ 
νισμού. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 7, παρ. 5, του Ν. 1268/1982 
«Γ ιατη δομή καιλειτουργίατων Ανωτάτων Εκπαιδευτικών 
Ιδρυμάτων» (Α' 87) όπως η παράγραφος αυτή τροποποι¬ 
ήθηκε μετο άρθρο 48 παρ. 2, του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμά¬ 
των» (Α' 173) και το πρώτο εδάφιο αυτής αντικαταστάθη- 
κε με την περ. γ', της παρ. 22, του άρθρου 13, του Ν. 
3149/2003 «Εθνική Βιβλιοθήκη της Ελλάδας, Δημόσιες 
Βιβλιοθήκες και άλλες διατάξεις» (ΑΊ41). 

2. Τις διατάξεις του άρθρου 4 παρ. 1, εδ. γ', του Ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (ΑΊ59). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε μετο άρθρο 1 παρ. 2ατου Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του άρθρου 1, περ. 11 του Π.Δ. 55/1996 
«Περιορισμός συναρμοδιοτήτων κατά την έκδοση των δι¬ 
οικητικών πράξεων» (Α' 48). 

5. Τις διατάξεις της αριθμ. 37876/ΣΤ5/26.4.2004 κοινής 
απόφασης του Πρωθυπουργού και της Υπουργού Εθνι¬ 
κής Παιδείας και Θρησκευμάτων «Καθορισμός αρμοδιο¬ 
τήτων Υφυπουργών του Υπουργείου Εθνικής Παιδείας 
και θρησκευμάτων» (Β' 608). 

6. Τις διατάξεις της 14650/ΔΙΟΕ 85/17.3.2004 Κοινής 
Απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519). 

7. Τη σύμφωνη γνώμη της Γ ενικής Συνέλευσης του Τ μή- 
ματος Πολιτικής Επιστήμης της Σχολής Κοινωνικών Επι¬ 
στημών του Πανεπιστημίου Κρήτης (συνεδρίαση 
47η/3.12.2003). 

8. Το γεγονός ότι από την εφαρμογή των διατάξεων της 
παρούσης απόφασης προκαλείται δαπάνη ύψους 5.500 
ΕΥΡΩ κατά το τρέχον οικονομικό έτος η οποία θα βαρύνει 


τον προϋπολογισμό του Πανεπιστημίου Κρήτης (ΚΑΕ 
4121). Κατά την επόμενη πενταετία προκαλείται ετήσια 
δαπάνη ύψους 1.000 ΕΥΡΩ, η οποία αναμένεται να εξοι¬ 
κονομηθεί κατά ένα μέρος της από ίδιους πόρους του ερ¬ 
γαστηρίου κατά τα προβλεπόμενα στο άρθρο 6 της πα¬ 
ρούσης απόφασης κατά δετό υπόλοιπο μέρος αυτής, θα 
καλύπτεται από τις πιστώσεις που θα εγγράφονται στον 
προϋπολογισμό του Πανεπιστημίου, χωρίς αύξηση της 
κρατικής επιχορήγησης προς αυτό, αποφασίζουμε: 
Άρθρο 1 
Ίδρυση 

Ιδρύεται στο Τμήμα Πολιτικής Επιστήμης της Σχολής 
Κοινωνικών Επιστημώντου Πανεπιστημίου Κρήτης Εργα¬ 
στήριο με την επωνυμία «Κέντρο Ανθρωπίνων Δικαιωμά¬ 
των», το οποίο εξυπηρετεί εκπαιδευτικές και ερευνητικές 
ανάγκες στο γνωστικό πεδίο των ανθρωπίνων δικαιωμά¬ 
των και της προώθησης του κοινοβουλευτισμού, στο επί¬ 
πεδο της κεντρικής εξουσίας και της τοπικής αυτοδιοίκη¬ 
σης. 

Άρθρο 2 
Σκοπός 

Το εργαστήριο έχει ως σκοπό: 

1. Τη μελέτη και την έρευνα πεδίου αναφορικά με το πο¬ 
λυδιάστατο ζήτημα των ανθρωπίνων δικαιωμάτων και των 
δικαιωμάτων των μειονοτήτων, των εθνοπολιτιστικά δια¬ 
φορετικών ομάδων κ.λπ. 

2. Την ερευνητικά και θεωρητικά εδραιωμένη, προώθη¬ 
ση της υπόθεσης του κοινοβουλευτισμού. 

3. Την εμπέδωση των δημοκρατικών θεσμών στις χώρες 
της Βορείου Αφρικής, των Βαλκανίων και της Μέσης Ανα¬ 
τολής. 

4. Το Κέντρο παράλληλα με την ερευνητική του δρα¬ 
στηριότητα, θα έχει και μια διακριτή εκπαιδευτική λει¬ 
τουργία. Αναμένεται να λειτουργεί ως «θερινό Πανεπι¬ 
στήμιο» με την υλοποίηση Εντατικών Προγραμμάτων (ΙΡ) 
που απευθύνονται σε φοιτητές/φοιτήτριες όλωντων προ- 
αναφερθεισών χωρών και εδράζονται στις διαδικασίες 
εμπέδωσης συλλογικών δικαιωμάτων και αξιών. 

5. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Πολιτικής Επιστήμης, της Σχολής Κοινωνικών Επι¬ 
στημών καθώς και άλλων τμημάτων του Πανεπιστημίου 
Κρήτης σε θέματα που εμπίπτουν στα αντικείμενα δρα¬ 
στηριότητας του εργαστηρίου όπως αυτά προσδιορίζο¬ 
νται στο άρθρο 1 της παρούσης. 

6. Τη διεξαγωγή βασικής και εφαρμοσμένης πολιτικής 
έρευνας. 

7. Τη διεξαγωγή και εκπόνηση μελετών που εντάσσο¬ 
νται στο πεδίο των ανθρωπίνων δικαιωμάτων και της προ¬ 
ώθησης του κοινοβουλευτισμού και έχουν ως χώρο ανα¬ 
φοράς τον ελληνικό, τον ευρωπαϊκό και το διενή. 

8. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν καιαλ- 
ληλοσυμπληρώνονται με εκείνους του εργαστηρίου. 

9. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

10. Την παροχή υπηρεσιών σε ιδιώτες κατά τα προβλε¬ 
πόμενα στο Π.Δ. 159/1984 (Α'53). 

11. Την οργάνωση εξειδικευμένης βιβλιοθήκης και ειδικών 
αρχείων, καθώς και τη δημιουργία τράπεζας δεδομένων. 

12. Την έκδοση βιβλίων, μελετών, επετηρίδων και πρα¬ 
κτικών σε θέματα σχετικά με το αντικείμενο του Εργαστη¬ 
ρίου αυτού. 

13. Την ανάληψη κάθε επιστημονικής πρωτοβουλίας 
που θα υποστηρίξει και θα διευκολύνει το ερευνητικό έρ¬ 
γο του Τμήματος. 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Πολιτι¬ 
κής Επιστήμης, της Σχολής Κοινωνικών Επιστημών που 
το γνωστικό αντικείμενο της θέσης που κατέχουν εμπίπτει 
στα διδακτικά και ερευνητικά αντικείμενα του εργαστηρί¬ 
ου, από μέλη του Ειδικού Τεχνικού Εργαστηριακού Προ¬ 
σωπικού (Ε.Τ.Ε.Π.) καθώς και από μέλη του λοιπού επι¬ 
στημονικού προσωπικού και του διοικητικού προσωπικού 
που τοποθετούνται στο εργαστήριο με τη διαδικασία των 
άρθρων4, παρ. 1, (δ) του Ν. 2083/1992 και 13, παρ. 3β, του 
Ν. 2817/2000 (Ά 78) αντίστοιχα. 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Πο¬ 
λιτικής Επιστήμης, της Σχολής Κοινωνικών Επιστημών 
του Πανεπιστημίου Κρήτης που ορίζεται με τη διαδικασία 
τωνδιατάξεωντου άρθρου 28, παρ. 22, του Ν. 2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7, του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τμήματος του ετήσιου προγράμματος λειτουργίας του 
εργαστηρίου καιη μέριμνα για τηντήρησή του, η μέριμνα 
για τη στελέχωση, την οικονομική διαχείριση και την κα¬ 
τανομή των χώρων του εργαστηρίου, η εισήγηση στη Γ ε¬ 
νική Συνέλευση του Τμήματος για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό 
και η υπογραφή κάθε εγγράφου. 

Άρθρο 5 

Εγκατάσταση-Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Κρήτης και σε χώρους που παραχωρούνται σ’ αυτό για 
την εγκατάσταση των οργάνων και του λοιπού τεχνικού 
εξοπλισμού που είναι αναγκαίος για τη διενέργεια των ερ¬ 
γαστηριακών ασκήσεων και των ερευνητικών προγραμ¬ 
μάτων. Στο χώρο εγκατάστασης τοποθετείται πινακίδα με 
τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στουςχώ- 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 


4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου, σύμφωνα με τα άρθρα 18 
Ν. 1268/1982 και5του Π.Δ. 407/1980 (Ά 112) και2, παρ. 1, 
εδ. δ'του Ν.1674/1986 (Ά203), όπως αυτά ισχύουν. 

Άρθρο 6 

Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του Π.Δ.159/1984. 

δ. Τις πιστώσεις που διατίθενται από το Τμήμα Πολιτι¬ 
κής Επιστήμης, της Σχολής Κοινωνικών Επιστημών του 
Πανεπιστημίου Κρήτης με τη διαδικασία του άρθρου 4, 
παρ. 1ε, του Ν.2083/1992. 

ε. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Κρήτης για τους σκο¬ 
πούς του εργαστηρίου. 

στ. Τις ειδικές εισφορές και χρηματοδοτήσεις από διε¬ 
θνείς ή Ευρωπαϊκούς οργανισμούς, όπως ο ΟΜΕ, ΨΝ- 
ΕδΟΟ, Συμβούλιο της Ευρώπης, Δικαστήριο Ανθρωπίνων 
Δικαιωμάτων Ευρωπαϊκή Ένωση ή ιδιωτικές επιχειρή¬ 
σεις. 

Άρθρο 7 

Τηρούμενα βιβλία 

Γιατις ανάγκες του εργαστηρίου τηρούνται τα ακόλου¬ 
θα βιβλία και στοιχεία: βαθμολόγιο φοιτητών, βιβλίο περι¬ 
ουσιακών στοιχείων, φάκελος οικονομικών στοιχείων κά¬ 
θε έτους, κατάλογος επιστημονικών βιβλίων, περιοδικών 
και οργάνων, αρχείο ερευνητικών προγραμμάτων, βιβλίο 
μεταβολών προσωπικού, πρωτόκολλο εισερχομένων και 
εξερχομένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Άρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

Αριθ. 16841/Β1 (5) 

Ίδρυση Εργαστηρίου Μουσικής Ακουστικής Τεχνολογίας 
στο Τμήμα Μουσικών Σπουδών του Εθνικού και Καπο- 
διστριακού Πανεπιστημίου Αθηνών και καθορισμός 
του εσωτερικού κανονισμού λειτουργίας του Εργα¬ 
στηρίου. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7παρ. 5του Ν. 1268/1982 
«Γ ιατη δομή καιλειτουργίατων Ανωτάτων Εκπαιδευτικών 
Ιδρυμάτων» (Α' 87) όπως η παράγραφος αυτή τροποποι¬ 
ήθηκε με το άρθρο 48παρ. 2 του Ν. 1404/1983 «Δομή και 
λειτουργίατωνΤεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
τηνπερ. γ'τηςπαρ. 22 του άρθρου 13 του Ν. 3149/ 2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (ΑΊ41). 

2. Τις διατάξεις του άρθρου 4 παρ. 1 εδ. γ του Ν. 2083/ 
1992, «Εκσυγχρονισμός της Ανωτάτης Εκπαίδευσης» 
(Α' 159). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των δια¬ 
τάξεων του Ν. 1712/1987 για τον εκσυγχρονισμό των 
Επαγγελματικών Οργανώσεων των Εμπόρων, Βιοτε- 
χνών και λοιπών επαγγελματιών και άλλες διατάξεις» 
(Α' 154) και τροποποιήθηκε με το άρθρο 1 παρ. 2α του 
Ν. 2469/1997 «Περιορισμός και βελτίωση της αποτελε- 
σματικότητας των κρατικών δαπανών και άλλες διατά¬ 
ξεις» (Α'38). 

4. Τις διατάξεις του Π.Δ. 55/1996 «Περιορισμός συναρ- 
μοδιοτήτων έκδοσης διοικητικών πράξεων» (Α' 48). 

5. Τις διατάξεις της αριθμ. 37876/ΣΤ5/26.4.2004 από¬ 
φασης του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων» (Β' 608). 

6. Τις διατάξεις της αρ. 14650/ΔΙΘΕ 85/17.3.2004 από¬ 
φασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519). 

7. Τη σύμφωνη γνώμη της Γ ενικής Συνέλευσης του Τ μή- 
ματος Μουσικών Σπουδών του Εθνικού και Καποδιστρια- 
κού Πανεπιστημίου Αθηνών (συνεδρίαση 1.10.2003). 

8. Το γεγονός ότι από την εφαρμογή των διατάξεων της 
παρούσης απόφασης προκαλείται ετήσια δαπάνη ύψους 
3.000,00 ΕΥΡΩ η οποία για το τρέχον έτος περιορίζεται 
στο ποσό των 1.500 ΕΥΡΩ περίπου και θα βαρύνει τον 
προϋπολογισμό του Εθνικού και Καποδιστριακού Πανεπι- 
στημίου Αθηνών (ΚΑΕ 4121). Κατά την επόμενη πενταετία 
η ανωτέρω δαπάνη αναμένεται να εξοικονομηθεί κατά 
ένα μέρος της από ίδιους πόρους του εργαστηρίου κατά 
τα προβλεπόμενα στο άρθρο 6 της παρούσης απόφασης 
κατά δε το υπόλοιπο μέρος αυτής, θα καλύπτεται από τις 
πιστώσεις που θα εγγράφονται στον προϋπολογισμό του 
Πανεπιστημίου, χωρίς αύξηση της κρατικής επιχορήγη¬ 
σης προς αυτό, αποφασίζουμε: 


Άρθρο 1 
Ίδρυση 

Ιδρύεται στο Τμήμα Μουσικών Σπουδών του Εθνικού 
και Καποδιστριακού Πανεπιστημίου Αθηνών Εργαστήριο 
Μουσικής Ακουστικής Τεχνολογίας, το οποίο καλύπτει δι¬ 
δακτικές, ερευνητικές και καλλιτεχνικές ανάγκεςτου Τ ρή¬ 
ματος στα εξής γνωστικά αντικείμενα: 

- Φυσική Ακουστική 

- Μουσική Ακουστική 

- Ψυχοακουστική 

- Ακουστική Χώρων 

- Ηχοληψία 

- Ηχογράφηση 

- Επεξεργασία σήματος (Αναλογική - Ψηφιακή) 

- Μουσική Τεχνολογία 

- Μουσική με Ηλεκτρονικούς Υπολογιστές 

- Ηλεκτροακουστική Μουσική 

- Μουσική Πληροφορική 

- Διαμόρφωση Βΐυάίο 

Άρθρο 2 
Σκοπός 

Το εργαστήριο έχει ως σκοπό: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών, ερευνητικών και καλλιτεχνικών ανα¬ 
γκών του Τμήματος Μουσικών Σπουδών, καθώς και άλ¬ 
λων τμημάτων του Εθνικού και Καποδιστριακού Πανεπι¬ 
στημίου Αθηνών σε θέματα που εμπίπτουν στα 
αντικείμενα δραστηριότητας του εργαστηρίου όπως αυ¬ 
τά προσδιορίζονται στο άρθρο 1 της παρούσης. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την υποστήριξη, παραγωγή και προώθηση πρωτότυ¬ 
πης μορφής έρευνας με αντικείμενο την θεωρητική και 
εφαρμοσμένη Φυσική και Μουσική Ακουστική, την Ψυχο¬ 
ακουστική, την Ακουστική Χώρων, την Ηχοληψία, την 
Ηχογράφηση, την Επεξεργασία σήματος (Αναλογική - 
Ψηφιακή), την Μουσική Τεχνολογία, τη Μουσική με Ηλε¬ 
κτρονικού Υπολογιστές (ΟοτπρυίΘΓ Μυείο), την Ηλεκτρα¬ 
κουστική Μουσική, τη Μουσική Πληροφορική, τη Διαμόρ¬ 
φωση δΐυάίο (δΐυάίοεθίυρ), καθώς και την Αρχαία, τη Βυ¬ 
ζαντινή, την παραδοσιακή και τη λόγια Ελληνική Μουσική, 
τη Δυτική Μουσική και την κάθε πρωτότυπη μουσική δη¬ 
μιουργία που χρησιμοποιεί την Ηλεκτρονική Τεχνολογία 
και Πληροφορική. 

5. Την οργάνωση και την ερευνητική και τεχνική υπο¬ 
στήριξη συναυλιών όλωντων ειδών Ελληνικής και Δυτικής 
Μουσικής, Ηλεκτροακουστικής Μουσικής και συναφών 
καλλιτεχνικών εκδηλώσεων, καθώς και την προώθηση 
της καλλιτεχνικής δημιουργίας με τη μορφή πολυμέσων. 

6. Την παροχή υπηρεσιών σε ιδιώτες κατά τα προβλε¬ 
πόμενα στο Π.Δ. 159/1984 (Α'53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 

Ερευνητικού Προσωπικού (Δ.Ε.Π.) του Τμήματος Μουσι¬ 
κών Σπουδών που το γνωστικό αντικείμενο της θέσης που 
κατέχουν εμπίπτει στα διδακτικά και ερευνητικά αντικεί¬ 
μενα του εργαστηρίου, από μέλη του Ειδικού Τεχνικού 
Εργαστηριακού Προσωπικού (Ε.Τ.Ε.Π.) καθώς και από 
μέλη του λοιπού επιστημονικού προσωπικού και του διοι¬ 
κητικού προσωπικού που τοποθετούνται στο εργαστήριο 
με τη διαδικασία των άρθρων 4 παρ. 1 (δ) του Ν. 2083/ 
1992 και 13παρ. 3βτου Ν. 2817/2000 (Α'78) αντίστοιχα. 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τμήματος 
ΜουσικώνΣπουδώντου Εθνικού και Καποδιστριακού Πα¬ 
νεπιστημίου Αθηνών που ορίζεται με τη διαδικασία των 
διατάξεων του άρθρου 28 παρ. 22 του Ν. 2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τμήματος του ετήσιου προγράμματος λειτουργίας του 
εργαστηρίου και η μέριμνα για τηντήρησή του, η μέριμνα 
για τη στελέχωση, την οικονομική διαχείριση και την κα¬ 
τανομή των χώρων του εργαστηρίου, η εισήγηση στη Γ ε¬ 
νική Συνέλευση του Τμήματος για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό 
και η υπογραφή κάθε εγγράφου. 

Άρθρο 5 

Εγκατάσταση-Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Εθνικού και Κα- 
ποδιστριακού Πανεπιστημίου Αθηνών και σε χώρους που 
παραχωρούνται σ’ αυτό για την εγκατάσταση των οργά¬ 
νων και του λοιπού τεχνικού εξοπλισμού που είναι ανα¬ 
γκαίος για τη διενέργεια των εργαστηριακών ασκήσεων 
και των ερευνητικών προγραμμάτων. Στο χώρο εγκατά¬ 
στασης τοποθετείται πινακίδα με τον τίτλο του εργαστη¬ 
ρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στουςχώ- 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων κάθε εργαστηρί¬ 
ου επιτρέπεται μόνο στο προσωπικό του ή άλλους ερευ¬ 
νητές, που έχουν ειδική επί των οργάνων αυτών εκπαί¬ 
δευση και εξουσιοδότηση από το διευθυντή αυτού. Κινη¬ 
τά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 


ριότητες του εργαστηρίου, σύμφωνα με τα άρθρα 18 
Ν. 1268/1982, 5του Π.Δ. 407/1980 (Ά 112) και2 παρ. 1 εδ. 
δ'τουΝ. 1674/1986 (Ά203), όπως αυτά ισχύουν. 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984. 

δ. Τις πιστώσεις που διατίθενται από το Τμήμα Μουσι¬ 
κών Σπουδών του Εθνικού και Καποδιστριακού Πανεπι¬ 
στημίου Αθηνών με τη διαδικασία του άρθρου 4 παρ. 1ε 
του Ν. 2083/1992. 

ε. Τις κληρονομιές, τις δωρεές και τις κληροδοσίες που 
καταλείπονται στο Εθνικό και Καποδιστριακό Πανεπιστή¬ 
μιο Αθηνών για τους σκοπούς του οικείου εργαστηρίου. 

στ. Τις πωλήσεις εκδόσεων του Εργαστηρίου. 

Άρθρο 7 

Τηρούμενα βιβλία 

Γιατις ανάγκες του εργαστηρίου τηρούνται τα ακόλου¬ 
θα βιβλία και στοιχεία: βαθμολόγιο φοιτητών, βιβλίο περι¬ 
ουσιακών στοιχείων, φάκελος οικονομικών στοιχείων κά¬ 
θε έτους, κατάλογος επιστημονικών βιβλίων, περιοδικών 
και οργάνων, αρχείο ερευνητικών προγραμμάτων, βιβλίο 
μεταβολών προσωπικού, πρωτόκολλο εισερχομένων και 
εξερχομένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Άρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-Φ- 

Αριθ. 55127/Δ2 (6) 

Τροποποίηση της 35557/Δ2/9.4.2003 ΥΆ. «Ρύθμιση θε¬ 
μάτων πρόσληψης προσωρινών αναπληρωτών και 
ωρομίσθιων εκπ/κών για τις ανάγκες λειτουργίας των 
δημόσιων σχολείων Πρωτοβάθμιας και Δευτεροβάθ¬ 
μιας Εκπαίδευσης» (ΦΕΚ465 Β'), όπως τροποποιήθη¬ 
κε με την αριθμ. 46831 /Δ2/14.5.2003 ΥΆ. (ΦΕΚ 636 Β'). 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 1 παρ. 7 του Ν. 2942/2001 «Πρόσληψη 
αναπληρωτών εκπαιδευτικών για το Πρόγραμμα Ολυ¬ 
μπιακής Εκπαίδευσης και για τις ανάγκες των σχολείων 
και άλλες διατάξεις» (Α' 202). 

β) Των άρθρων 6 και 7 του Ν. 3027/2002 «Ρύθμιση θε¬ 
μάτων Οργανισμού Σχολικών Κτιρίων, ανώτατης εκπαί¬ 
δευσης και άλλες διατάξεις». 

γ) Του άρθρου 29Ατου Ν. 1558/1985 (ΦΕΚ137 Α'), όπως 
προστέθηκε με το άρθρο 27 του Ν. 2081/1992 (ΦΕΚ 154 
Α') και αντικαταστάθηκε με το άρθρο 1 του Ν. 2469/1997 
(ΦΕΚ38 Α'). 

2. Την αριθμ. 37876/ΣΤ5/26.4.2004 απόφαση του Πρω¬ 
θυπουργού κοίτης Υπουργού Εθνικής Παιδείας και Θρη¬ 
σκευμάτων «Καθορισμός αρμοδιοτήτων Υφυπουργών 
του ΥΠΕΠΘ» (ΦΕΚ608 Β). 

3. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού για το τρέχον και τα επόμενα 
οικονομικά έτη, αποφασίζουμε: 

1. Οι περιπτώσεις ίντηςπαρ. 3α, Ντηςπαρ. 3β καιν της 
παρ. 3γ του άρθρου 2 της 35557/Δ2/9.4.2003 απόφασης 
μας (ΦΕΚ 465 Β), όπως αντικαταστάθηκαν με την παρά¬ 
γραφο 2 της αριθμ. 46831/Δ2/14.5.2003 Υ.Α.(ΦΕΚ636 Β'), 
αντικαθίστανται ως εξής: 

«Δήλωση προτίμησης για την πρόσληψη σε σχολεία 
μιας ή περισσότερων και μέχριτριάντα (30) περιοχών διο¬ 
ρισμού. Κάθε υποψήφιος έχει τη δυνατότητα να δηλώσει 
ότι, πέραν των δηλούμενων προτιμήσεων, επιθυμεί να 
προσληφθεί μόνον ως αναπληρωτής και σε οποιαδήποτε 
άλλη περιοχή διορισμού. Στην περίπτωση αυτή η επιλογή 
γίνεται με τη σειρά αναγραφής των περιοχών διορισμών 
στον πίνακα της υπηρεσίας». 

2. Στο άρθρο 5, παρ. 2 της 35557/Δ2/9.4.2003 απόφα¬ 
σής μας (ΦΕΚ 465 Β') προστίθεται εδάφιο ως εξής: 

«δ) Στο τέλος του πίνακα Β κάθε κλάδου και ειδικότητας 
και μετά την εγγραφή υποψηφίων κατάτις προηγούμενες 
παραγράφους του παρόντος άρθρου μπορεί να εγγρά- 
φονται υποψήφιοι που δεν έχουν εκπληρώσει τις στρα¬ 
τιωτικές τους υποχρεώσεις για την πρόσληψή τους σε θέ¬ 
σεις προσωρινών αναπληρωτών και ωρομισθίων εκπαι¬ 
δευτικών και με σειρά κατάταξης, όπως περιγράφεται 
στην παρ. 2 α, β και γ του ιδίου άρθρου». 

3. Στο άρθρο 10, παρ. 2 της 35557/Δ2/9.4.2003 απόφα¬ 
σής μας (ΦΕΚ 465 Β'), απαλείφονται οι λέξεις «ή ωρομί¬ 
σθιοι». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2004 

Ο ΥΦΥΠΟΥΡΓΟΣ 

Γ. ΚΑΛΟΣ 
-♦- 

Αριθ. Υ5α/Γ.Π.οικ.61133 (7) 

Σύσταση Τομέων Ψυχικής Υγείας (Το.Ψ.Υ.) Αττικής. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Π.Δ/τος 95/2000 (ΦΕΚ 76/τ.Α'/ 
10.3.2000) «Οργανισμός του Υπουργείου Υγείας και Πρό¬ 
νοιας» όπως διορθώθηκε στο ΦΕΚ 123/τ.Α'/24.4.2000. 

2. Τις διατάξεις του Ν. 2716/1999 (ΦΕΚ 96/τ.Α'/ 
17.5.1999) «Ανάπτυξη και Εκσυγχρονισμός των Υπηρε¬ 
σιών Ψυχικής Υγείας και άλλες διατάξεις». 


3. Τις διατάξεις των Οργανισμών των Ψυχιατρικών Νο¬ 
σοκομείων και των Γενικών Νοσοκομείων της χώρας. 

4. Τις αριθμ. 12της 169ης Ολομελ./20.9.2001 και13της 
189ης Ολομ./15.1.2004 αποφάσεις του Κεντρικού Συμ¬ 
βουλίου Υγείας (ΚΕ.Σ.Υ.) «Τομεοποίηση Ψυχιατρικών 
Υπηρεσιών και Υπηρεσιών Ψυχικής Υγείας Αττικής». 

5. Το Π.Δ./γμα 121/10.3.2004 (ΦΕΚ 84/τ.Α'/10.3.2004) 
«Διορισμός Υπουργών και Υφυπουργών». 

6. Το γεγονός ότι η έκδοση της παρούσας απόφασης 
δενπροκαλεί δαπάνη, αποφασίζουμε: 

Συνιστώνται 12 Τομείς Ψυχικής Υγείας Αττικής ως ακο¬ 
λούθως: 

Ο 1ος Τομέας Ψυχικής Υγείας Αττικής, με έδρα τη Νί¬ 
καια, που περιλαμβάνει: 

Τους Δήμους Αγ. Βαρβάρας, Αγ. Ιωάννη Ρέντη, Αιγά¬ 
λεω, Αμπελακίων και Σαλαμίνας, Κερατσινίου, Κορυδαλ¬ 
λού, Νίκαιας, Περάματος καιΧαϊδαρίου. 

Ο 2ος Τομέας Ψυχικής Υγείας Αττικής, με έδρα τον Πει¬ 
ραιά, που περιλαμβάνει: 

Τους Δήμους Αίγινας, Δραπετσώνας, Κυθήρων, Μεθά- 
νων, Μοσχάτου, Πειραιά, Πόρου, Σπετσών, Τροιζηνίας, 
Ύδρας και τις Κοινότητες Αγκιστριού και Αντικυθήρων. 

Ο 3ος Τομέας Ψυχικής Υγείας Αττικής, με έδρα το Χαϊ- 
δάρι, που περιλαμβάνει: 

Τους Δήμους Άνω Λιοσίων, Ασπροπύργου, Βιλίων, 
Ελευσίνας, Ερυθρών, Ζεφυρίου, Φυλής, Ιλίου, Καματε¬ 
ρού, Μαγούλας, Μάνδρας, Μεγάρων, Νέας Περάμου, Οι- 
νόης, Περιστεριού και Πετρούπολης. 

Ο 4ος Τομέας Ψυχικής Υγείας Αττικής, με έδρα το Χάί- 
δάρι, που περιλαμβάνει: 

Το 4ο Διαμέρισμα του Δήμου Αθηναίων (περιοχές Κάτω 
Πατησίων, Σεπολίων) και τους Δήμους Αχαρνών, Αγίων 
Αναργύρων, Ηρακλείου, Θρακομακεδόνων, Μεταμόρφω¬ 
σης, Νέας Ιωνίας, Ν. Χαλκηδόνας, Φιλαδέλφειας και Φι¬ 
λοθέης. 

Ο 5ος Τομέας Ψυχικής Υγείας Αττικής, με έδρα το Μα¬ 
ρούσι, που περιλαμβάνει: 

Τους Δήμους και Κοινότητες του Αγ. Στεφάνου, Αμα¬ 
ρουσίου, Άνοιξης, Αφιδνών, Βαρνάβα, Βριλησσίων, Γ ραμ- 
ματικού, Πολυδενδρίου, Διονύσου, Δροσιάς, Εκάλης, Κα¬ 
λάμου, Καπανδριτίου, Αυλώνας, Κηφισιάς, Κουβαρά, 
Κρυονερίου, Λυκόβρυσης, Μαλακάσας, Μαραθώνα, 
Μαρκόπουλου-Ωρωπού, Μελισσίων, Ν. Ερυθραίας, Ν. 
Μάκρης, Ν. Παλατίων, Ν. Πεντέλης, Πεντέλης, Πεύκης, 
Πικερμίου, Ραφήνας, Ροδόπολης, Ωρωπού, Σπάτων, Λού¬ 
τσας, Σταμάτας και Συκάμινου. 

Ο 6ος Τομέας Ψυχικής Υγείας Αττικής, μεέδρατηνΑγία 
Παρασκευή, που περιλαμβάνει: 

Τους Δήμους Βορειοανατολικής Αττικής: Αγίας Παρα¬ 
σκευής, Αγ. Κωνσταντίνου, Κορωπίου, Λαυρεωτικής, 
Μαρκοπούλου, Μεσογαίας, Γέρακα, Παλλήνης, Γλυκών 
Νερών, Παιανίας, Χολαργού, Ν. Ψυχικού, Παπάγου, Ψυ¬ 
χικού και Χαλανδρίου. 

Ο 7ος Τομέας Ψυχικής Υγείας Αττικής, με έδρα το Δή¬ 
μο Αθηναίων, που περιλαμβάνει: 

Το 5ο και 6ο Διαμέρισμα του Δήμου Αθηναίων, με τις συ¬ 
νοικίες της Κυψέλης, Άνω Κυψέλης, Πολυγώνου, Άνω Πα¬ 
τησίων, Λαμπρινής, Προμπονά και το Δήμο Γαλατσίου. 

Ο 8ος Τομέας Ψυχικής Υγείας Αττικής, με έδρα τους 
Αμπελοκήπους, που περιλαμβάνει: 

Τις περιοχές του 7ου Διαμερίσματος του Δήμου Αθη¬ 
ναίων (Αμπελόκηποι, Γκύζη, Γηροκομείο, Γουδί, Ελλη- 
νορρώσων, Ερυθρός Σταυρός) και τον Δήμο Ζωγράφου. 

Ο 9ος Τομέας Ψυχικής Υγείας Αττικής, με έδρα το Δή¬ 
μο Αθηναίων, που περιλαμβάνει: 

Τις περιοχές των Δήμων Καλλιθέας και Ταύρου, καθώς 
και το Ιο και 3ο Διαμέρισμα του Δήμου Αθηναίων με τις 
συνοικίες της Ομόνοιας, Βάθη, Μεταξουργείου, Κολωνα- 
κίου, Εξαρχείων, Πλάκας, Κουκακίου, Αναφιώτικων, 
Ασυρμάτου, Θησείου, Άνω και Κάτω Πετραλώνων και Χα¬ 
μοστέρνας. 

Ο 10ος Τομέας Ψυχικής Υγείας Αττικής, με έδρα το 2ο 
Διαμέρισμα του Δήμου Αθηναίων, που περιλαμβάνει (το 
2ο Διαμέρισμα του Δήμου Αθηναίων) με: 

Τις συνοικίες του Παγκρατίου, Προφήτη Ηλία, Γούβας, 
Ν. Κόσμου, Δουργουτίου, Αγ. Ιωάννη καθώς και τους δή¬ 
μους Αγ. Δημητρίου Μπραχαμίου και Νέας Σμύρνης. 

Ο 11ος Τομέας Ψυχικής Υγείας Αττικής, με έδρα το Δή¬ 
μο Καισαριανής, που περιλαμβάνει: 

Τους Δήμους της Ανατολικής Αθήνας, δηλαδή τους Δή¬ 
μους Καισαριανής, Βύρωνα, Ηλιούπολης, Υμηττού και 
Δάφνης. 

Ο 12ος Τομέας Ψυχικής Υγείας Αττικής, με έδρα τη 
Βούλα, που περιλαμβάνει: 

Τους Δήμους και Κοινότητες της Νοτιοανατολικής Αττι¬ 
κής, όπως τους Δήμους Βούλας, Βουλιαγμένης, Βάρης, 
Αργυρούπολης, Αναβύσσου, Αλίμου, Γλυφάδας, Π. Φώ- 
καιας, Ελληνικού, Καλυβιών, Κερατέας και Π. Φαλήρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2004 

Ο ΥΠΟΥΡΓΟΣ 

Ν. ΚΑΚΛΑΜΑΝΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

1. Στην υπ’ αριθμ. 43337/Δ4/11.5.2004 υπουργική από¬ 
φαση «Καθορισμόςτης έδραςτου 6ου Γραφείου Π. Ε. Δυ¬ 


τικής Θεσ/νίκης και της περιοχής αρμοδιότητας της, 
Δ/νσης και των Γραφείων Α/θμιας Εκπ/σης Δυτικής 
Θεσ/νίκης που δημοσιεύθηκε στο ΦΕΚ 752/τ.Β7 

19.5.2004, γίνονται οι παρακάτω διορθώσεις σφαλμάτων. 
Από το λανθασμένο: «Στην αρμοδιότητα του 2ου Γ ραφείου 

Π.Ε. Δυτικής Θεσ/νίκης υπάγονται τα δημοτικά σχολεία και νη¬ 
πιαγωγεία των Δήμων Ελευθερίου Κορδελιού και Αμπελοκή¬ 
πων». 

Στο σωστό: «Στην αρμοδιότητα του 2ου Γ ραφείου Π.Ε. Δυ¬ 
τικής Θεσ/νίκης υπάγονται τα δημοτικά σχολεία και νηπια¬ 
γωγεία των Δήμων Ελευθερίου Κορδελιού και Εύοσμου». 

Από το λανθασμένο: «Στην αρμοδιότητα του 5ου Γ ρα¬ 
φείου Πρωτοβάθμιας Εκπαίδευσης Δυτικής Θεσ/νίκης 
υπάγονται τα δημοτικά σχολεία και νηπιαγωγεία των Δή¬ 
μων Σταυρούπολης και Ευόσμου». 

Στο σωστό: «Στην αρμοδιότητα του 5ου Γ ραφείου Π.Ε. 
Δυτικής Θεσ/νίκης υπάγονται τα δημοτικά σχολεία και νη¬ 
πιαγωγεία των Δήμων Σταυρούπολης και Αμπελοκήπων». 

2. «Στην αριθμ. 45819/Δ4/18.5.2004 υπουργική απόφα¬ 
ση «Μετονομασία σχολικών μονάδων Πρωτοβάθμιας Εκ¬ 
παίδευσης» που δημοσιεύθηκε στο ΦΕΚ 786/τ.Β'/ 

26.5.2004, γίνονται οι παρακάτω διορθώσεις σφαλμάτων. 
Από το λανθασμένο «ΔΙΕΥΘΥΝΣΗ ΠΡΩΤΟΒΑΘΜΙΑΣ 

ΕΚΠ/ΣΗΣ Α'ΑΘΗΝΑΣ 

Το 29ο Δημοτικό Σχολείο Ζωγράφου σε «29ο Δημοτικό 
Σχολείο Ζωγράφου - Νίκος Γ κότσος». 

Στο σωστό: ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ Α' 
ΑΘΗΝΑΣ 

Το 29ο Δημοτικό Σχολείο Αθηνών σε «29ο Δημοτικό 
Σχολείο Αθηνών - Νίκος Γκάτσος». 

(Από το Υπ. Εθν. Παιδ. 
και Θρησκευμάτων) 

-♦- 

(9) 

Στην υπ’ αριθμ. 24004/9.6.2004 κοινή υπουργική από¬ 
φαση του Υπουργού Οικονομίας και Οικονομικών και του 
Υφυπουργού Πολιτισμού που δημοσιεύθηκε στο ΦΕΚ 
856/τ.Β'/10.6.2004 περιεχόμενο 9 παρ. Β, επιφέρεται η 
πιο κάτω διόρθωση: 

από το λανθασμένο: «2. Βασίλειος Γουδής.», 

στο ορθό: «2. Βασίλειος Γουβής.». 

(Από το Υπουργείο Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






